CELEX: C2004/262/102
Language: sl
Date: 2004-10-23 00:00:00
Title: Zadeva T-345/04: Tožba Italijanske republike proti Komisiji Evropskih skupnosti, vložena dne 20. avgusta 2004

23.10.2004   
            
            
               SL
            
            
               Uradni list Evropske unije
            
            
               C 262/55
            
         Tožba Italijanske republike proti Komisiji Evropskih skupnosti, vložena dne 20. avgusta 2004
   (Zadeva T-345/04)
   (2004/C 262/102)
   Jezik postopka: italijanščina
   Italijanska republika je dne 20. avgusta 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi memorandum z dne 17. junija št. D (2004) 4074 glede DOCUP Ob 2 – regija Lombardija 2000-2006 (št. CCI 2000 IT 16 2 DO 014) za ničnega – Potrditev vmesnega poročila o izdatkih in zahtevka za plačilo, prejetega z dne 17. junija 2004, s katerim je Evropska komisija – generalni direktorat regionalna politika – regionalno posredovanje v Franciji, Grčiji, Italiji, poslalo sledečo odločbo: „Komisija zato zahteva predložitev vmesnega poročila o izdatkih in zadevnega zahtevka za plačilo skupaj s sledečimi podatki glede vsakega ukrepa, ki določa shemo pomoči:
               
                           —
                        
                        
                           skupni znesek plačanih predplačil
                        
                     
                           —
                        
                        
                           znesek plačanih predplačil, ki so upravičeni do prispevka strukturnega sklada, kot določeno prej.
                        
                     V primeru neposredovanja teh podatkov Komisija ne bo mogla izvršiti zahtevanega plačila glede ukrepov, ki se nanašajo na shemo pomoči DocUP Lombardija 2000-2006 Cilj 2“, skupaj z vsemi ostalimi povezanimi ali prejšnjimi akti;
            
         
               —
            
            
               razglasi memorandum z dne 14. julija 2004, št. JE/OA D (2004) 5446, glede DOCUP OB 2 – regija Friuli-Venezia-Giulia 2000-2006 (št. CCI 2000 IT 16 2 DO 013) za ničnega - Potrditev vmesnega poročila o izdatkih in zahtevka za plačilo, prejetega z dne 15. julija 2004, s katerim je Evropska komisija – generalni direktorat regionalna politika – regionalno posredovanje v Franciji, Grčiji, Italiji, poslalo sledečo odločbo: „Komisija zato zahteva predložitev vmesnega poročila o izdatkih in zadevnega zahtevka za plačilo skupaj s sledečimi podatki glede vsakega ukrepa, ki določa shemo pomoči:
               
                           —
                        
                        
                           skupni znesek plačanih predplačil
                        
                     
                           —
                        
                        
                           znesek plačanih predplačil, ki so upravičeni do prispevka strukturnega sklada, kot določeno prej.
                        
                     V primeru neposredovanja teh podatkov Komisija ne bo mogla izvršiti zahtevanega plačila glede ukrepov, ki se nanašajo na shemo pomoči DocUP Friuli-Venezia-Giulia 2000-2006 Cilj 2“, skupaj z vsemi ostalimi povezanimi ali prejšnjimi akti;
            
         
               —
            
            
               naloži Komisiji Evropskih skupnosti plačilo stroškov.
            
         Tožbeni razlogi in bistvene navedbe
   Ta tožba je vložena proti memorandumoma Evropske komisije z dne 17. junija 20004 št. D (2004) 4074 (DOCUP Regija Lombardija) in z dne 14. julija 2004 št. JE/OA D (2004) 5446 (DOCUP Friuli Venezia Giulia), katera želita, v postopku za plačilo predplačila v okviru shem pomoči, naložiti pogoje, ki se ne zahtevajo z veljavno zakonodajo, z namenom neprimerno omejiti izdatke, ki so upravičeni do povračila z uporabo zadevnih strukturnih skladov.
   V utemeljitev svoje tožbe Italijanska republika navaja:
   
               —
            
            
               kršitev osnovnih proceduralnih zahtev zaradi napačne pravne podlage, odsotnosti obrazložitve razlogov in neupoštevanja postopka odločanja. Tožeča stranka v zvezi s tem poudarja, da sporni akti ne omenjajo pravne določbe, na podlagi katere so lahko sprejeti.
            
         Nadalje, tožeča stranka glede kršitve obveznosti obrazložitve tudi navaja, da sporna memoranduma nista bila sprejeta v skladu s pravilnim postopkom, kot ga določa poslovnik Komisije.
   
               —
            
            
               kršitev člena 32 osnovne uredbe (Uredba Sveta št. 1260/99) in Uredbe Komisije št. 448/04, ki plačilo predplačil pogojujeta le z dokazom, da je Država, ki je končni upravičenec, plačala relevantna denarna sredstva končnim prejemnikom naložbe.
            
         
               —
            
            
               kršitev pravil iz osnovne uredbe v zvezi z izdatki, ki so upravičeni do povračila. Po navedbah tožeče stranke zadevna uredba ne omogoča pristopa, ki ga je uporabila Komisija v trenutni zadevi, po katerem se morajo pravila v zvezi z izdatki, ki so upravičeni do povračila razlagati tako, da podvržejo upravičenost izdatkov do povračila dokazu, da je bilo financiranje dejansko porabljeno za izvedbo projekta, ki izpolnjuje namen za katerega je bila pomoč dodeljena.
            
         
               —
            
            
               kršitev pravil, ki urejajo finančni nadzor (člen 38 osnovne uredbe in izvedbenih določb), ki ne predpisujejo pogojev navedenih s strani Komisije.
            
         
               —
            
            
               kršitev načela sorazmernosti, upoštevajoč dejstvo, da Komisija zahteva dokazovanje preko tega, kar je zahtevano in potrebno.
            
         
               —
            
            
               kršitev Uredbe št. 448/04 zaradi kršitve načel enakosti in pravne varnosti ter protislovja v spornem memorandumu.
            
         
               —
            
            
               kršitev člena 9 Uredbe Komisije (ES) št. 438/2001 zaradi neupoštevanja tam predpisanih računovodskih pravil.
            
         
               —
            
            
               kršitev načela poenostavljenih postopkov.